Diari Oficial de la Generalitat Valenciana


Sumari del DOGV 7809, del 20-06-2016 (2016/4066)

RESOLUCIÓ de 30 de maig de 2016, del conseller d'Economia Sostenible, Sectors Productius, Comerç i Treball, per la qual es modifica la Resolució de 4 de desembre de 2015, del conseller d'Economia Sostenible, Sectors Productius, Comerç i Treball, per la qual es va a aprovar el calendari de festes locals, retribuïdes i no recuperables, en l'àmbit de la Comunitat Valenciana per a l'any 2016.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7809

Data del DOGV
:   20-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4066


Data del document
:   30-05-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * administració local

RESOLUCIÓ de 30 de maig de 2016, del conseller d'Economia Sostenible, Sectors Productius, Comerç i Treball, per la qual es modifica la Resolució de 4 de desembre de 2015, del conseller d'Economia Sostenible, Sectors Productius, Comerç i Treball, per la qual es va a aprovar el calendari de festes locals, retribuïdes i no recuperables, en l'àmbit de la Comunitat Valenciana per a l'any 2016. [2016/4066]  
Vistes les sol·licituds formulades de modificació de les dates de festes locals per a l'any 2016 per part dels ajuntaments de les localitats de Llanera de Ranes i Ademuz, i tenint en compte que les modificacions preteses pels municipis, ho són a partir de les dates establides en el seu moment per la Conselleria d'Economia Sostenible, Sectors Productius, Comerç i Treball en la Resolució de 4 de desembre de 2015, per la qual es va aprovar el calendari de festes locals, retribuïdes i no recuperables, en l'àmbit de la Comunitat Valenciana per a l'any 2016 (DOCV 22.12.2015), en què es proposa que siguen substituïdes per les següents:  
  
Llanera de Ranes: 4 de març i 2 de setembre.  
Ademuz: 4 d'abril i 11 d'agost.  
  
Fonaments jurídics  
Pel que fa a les propostes sol·licitades, i d'acord amb la normativa vigent en la matèria, és aplicable en primer lloc l'article 37.2 del Reial Decret Legislatiu 2/2015, de 23 d'octubre, pel qual s'aprova el Text Refós de la Llei de l'Estatut dels Treballadors, el qual estableix que:  
  
«Les festes laborals, que tindran caràcter retribuït i no recuperable, no podran excedir catorze a l'any, de les quals dos seran locals.  
(...) Les comunitats autònomes, dins del límit anual dels catorze dies festius, podran assenyalar aquelles festes que per tradició els siguen pròpies, substituint per a això les d'àmbit nacional que es determinen reglamentàriament i, en tot cas, les que es traslladen a dilluns (...)».  
  
Per la seua banda l'article 46 del Reial Decret 2001/1983, de 28 de juliol, sobre regulació de la jornada de treball, jornades especials i descansos, declarat vigent per la disposició derogatòria única del Reial Decret 1561/1995, de 21 de setembre, sobre jornades especials de treball assenyala el següent:  
«Seran també inhàbils per al treball, retribuïts i no recuperables, fins a dos dies de cada any natural amb caràcter de festes locals que per tradició siguen pròpies en cada municipi, que seran determinades per l'autoritat laboral competent ?a proposta del ple de l'ajuntament corresponent- i s'hauran de publicar en el butlletí oficial de la comunitat autònoma, i si és el cas, en el butlletí oficial de la província».  
En virtut de la normativa vigent en la matèria, correspon a l'autoritat laboral competent, a proposta del ple de l'ajuntament corresponent, la determinació dels dies que tenen el caràcter de festes locals en el municipi corresponent.  
A aquest efecte, els ajuntaments van efectuar les corresponents propostes a l'autoritat laboral, i es van publicar, en data 22.12.2015 (DOCV 7683), els dies que havien de considerar-se inhàbils per al treball, retribuïts i no recuperables, a les localitats esmentades, determinació que es va efectuar mitjançant una resolució de 4 de desembre de 2015.  
Atés que per raons d'orde públic i de seguretat jurídica és procedent la modificació que es pretenia respecte a aquestes, aprovades en el seu moment mitjançant una resolució de 4 de desembre de 2015, se substituiran per les sol·licitades per les corporacions locals respectives.  
  
Vista la normativa aplicable en la matèria sobre regulació de jornada de treball, jornades especials i descansos, així com la resta de pertinent aplicació, resolc:  
  
Primer  
Modificar la Resolució de 4 de desembre de 2015, del conseller d'Economia Sostenible, Sectors Productius, Comerç i Treball, per la qual s'aprova el calendari de festes locals, retribuïdes i no recuperables, en l'àmbit de la Comunitat Valenciana per a l'any 2016, als efectes de substituir les festes locals dels municipis de Llanera de Ranes i Ademuz, i mantindre's inalterada la Resolució de 4 de desembre de 2015 en la resta dels seus termes.  
  
Segon  
Declarar com a festivitats locals en els municipis de Llanera de Ranes i Ademuz, per a l'any 2016 els dies que a continuació s'exposen, i deixar sense efectes els que es van aprovar al seu dia mitjançant una resolució:  
Llanera de Ranes: 4 de març i 2 de setembre.  
Ademuz: 4 d'abril i 11 d'agost.  
  
Tercer  
La present resolució produirà efectes l'endemà de ser publicada en el Diari Oficial de la Comunitat Valenciana.  
  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14, 44 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà recórrer en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la Conselleria d'Economia Sostenible, Sectors Productius, Comerç i Treball en el termini d'un mes a comptar de l'endemà de publicar-se.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se.  
c) En el cas que la persona interessada siga una administració pública, no cap interposar un recurs en via administrativa, sense perjuí d'allò que disposa l'article 44 de la Llei 29/1998, de 13 de juliol, i haurà de requerir prèviament a la Conselleria d'Economia Sostenible, Sectors Productius, Comerç i Treball perquè s'anul·le o revoque el present acte, en el termini de dos mesos comptats des de l'endemà de publicar-se; cal tindre en compte que això no incideix en l'executivitat de l'acord ni interromp els terminis amb vista a la seua fermesa, atés que no és substitutiu del règim de recursos en via administrativa.  
  
València, 30 de maig de 2016.- El conseller d'Economia Sostenible, Sectors Productius, Comerç i Treball: Rafael Climent González.